Publication: Magyar Közlöny
Issue: MK-2010-32 (Year: 2010, Number: 32)
Era: contemporary
Section: az épített környezet alakításáról és védelmérõl szóló 1997. évi LXXVIII. törvény (a továb biak ban: Étv.) 2. § 13. pontjában
Paragraph Index: 1456

az épített környezet alakításáról és védelmérõl szóló 1997. évi LXXVIII. törvény (a továb biak ban: Étv.) 2. § 13. pontjában megfogalmazott definíciót megismételve határozza meg. Eszerint közterületnek minõsül a „közhasználatra szolgáló minden olyan állami vagy önkormányzati tulajdonban álló földterület, amelyet a rendeltetésének meg fele lõen bárki használhat, és az ingatlan-nyilvántartás ekként tart nyilván. Egyéb ingatlanoknak a közhasználat céljára átadott területrészére – az errõl szóló külön szerzõdésben foglaltak keretei között – a közterületre vonatkozó rendelkezéseket kell alkalmazni. Közterület rendeltetése különösen: a közlekedés biztosítása (utak, terek), a pihenõ és emlékhelyek kialakítása (parkok, köztéri szobrok stb.), a közmûvek elhelyezése”. E definíció szerint a közterület olyan közhasználatú ingatlan, amely vagy az állami tulajdon kizárólagos tárgya, vagy a helyi önkormányzatok forgalomképtelen törzsvagyonának része; egyik rendeltetése az állam vagy az önkormányzat által ellátandó közfeladatok meg valósíthatósága feltételeinek biztosítása. A közterületek használatát illetõen a jogalkotó alapvetõen kétféle használati módot különböztet meg. Az egyik a közterületek közlekedési célú, a másik a nem közlekedési célú használata. A közterületnek minõsülõ ingatlanok közül kizárólag a közutak közlekedési és nem közlekedési célú használatát érintõen alkotott a jogalkotó tör vényi szintû szabályozást (lásd a közúti közlekedésrõl

Source: https://magyarkozlony.hu/hivatalos-lapok/07d27bff30d27e1e27043370e8724dee864f7353/dokumentumok/8bfaa15ae64877eb1eb8cd5a9ff7a0cc8831b8d5/letoltes